ATKV-Skryfskool en Lapa se Lenteskool-novellekompetisieLiefde bloei nie net in die lente nie – maar lente is ’n puik seisoen dit te vier! Die ATKV-Skryfskool en Lapa Uitgewers wil liefdesverhaalskeppers die geleentheid bied om hulle slag hiermee te wys. Jy kan nou inskryf vir die ATKV-Skryfskool en Lapa se Lenteskool-novellekompetisie. Sluitingsdatum vir ontvangs van kompetisie-inskrywings: 30 Julie 2018. Die wenner sal op 20 Augustus 2018 bekend gemaak word. Die wenner sal die Lenteskool van die ATKV-Skryfskool, wat van 6-8 September 2018 aan die NWU se Potchefstroomkampus plaasvind, gratis kan bywoon. Daarbenewens staan die weninskrywing ’n kans om gepubliseer te word by Lapa onder die RomanzaLiefde-vaandel. Wat moet jy doen om in te skryf? Skryf ’n 15 000-woord-liefdesnovelle. Stuur dit elektronies na [email protected] met die duidelike opskrif: Liefdesverhaal vir die Lenteskool-Kompetisie! Vir inligting oor die reëls van die kompetisie en die belangrikste vereistes vir romantiese fiksie, rig per e-pos navrae aan Kobie van Aswegen ([email protected]) of skakel haar by 018 299 1783.